Public procurement notice: Contract Award Notice
Published: 2025-05-23
Buyer: Landsbyggefonden
Country: DK
Region: DK011
Contract type: Services
Procedure: Negotiated with prior call for competition
CPV classification: 72000000 | 72230000: Custom software development services | 72253200: Computer systems support services | 72262000: Software development services | 72268000: Software supply services
Estimated value: 11239284.5 DKK
Award criteria: price, quality

Technical requirements: Udbuddet gennemføres som udbud med forhandling, hvilket indebærer, at kun prækvalificerede tilbudsgivere har ret til at afgive tilbud.
Ved nærværende udbud ønsker Landsbyggefonden ("Ordregiver") at indhente tilbud på levering og drift af Huslejeregistersystemet, levering af et Stamdatasystem og ESDH-System samt vedligeholdelse og videreudvikling af alle tre Systemer. 

Kontrakten omfatter levering og drift af Ordregivers Huslejeregister. Huslejeregistret indeholder oplysninger om lejere og boliger i den almene sektor. Systemet skal driftes i Leverandørens miljø.

Kontrakten omfatter tillige levering af et system til håndtering af Ordregivers Stamdataregister. Stamdataregistret er et register over alle almene boliger i Danmark. Registret modtager primært data fra Social- og Boligstyrelsens system BOSSINF (STB) og anvendes som udgangspunkt for alle Ordregivers selvbetjeningsløsninger, ligesom data videregives til en række aftagere bl.a. Danmarks Statistik. Systemet skal driftes i Ordregivers it-miljø.

Kontrakten omfatter endvidere levering af et ESDH-system til håndtering af Ordregivers sags- og journalindex. Systemet skal driftes i Ordregivers it-miljø.

Ordregiver har flere fokusområder for Systemerne, og der skal især fremhæves: Datakvalitet, optimal drift, samt tilgængelighed og integrationer til andre systemer. Derudover skal rettidig levering og stabil drift til enhver tid prioriteres i forhold til nye ikke velafprøvede funktionaliteter. 

Der er således tale om Systemer, der særligt stiller skærpede krav til Leverandøren for så vidt angår integriteten af data, fortrolighed og tilgængelighed. Det forventes således, at Leverandøren til enhver tid tester og indestår for integriteten og fuldstændigheden af de data, der behandles i Systemerne. 

Leverandøren skal sikre, at Systemerne kan flyttes og migreres til et andet driftsmiljø uden unødige komplikationer, hvis Ordregiver i Kontraktens løbetid ønsker at fremsætte en ændringsanmodning herom.

Kontrakten stiller desuden krav til, at Leverandøren vedligeholder Systemerne, og Leverandøren skal sikre, at Systemerne fungerer korrekt. Leverandøren skal tillige sikre, at Stamdatasystemet og ESDH-Systemet har den bedst muligt optimerede drift i Ordregivers it-miljø i hele Kontraktens løbetid.
Efter anmodning fra Odregiver, er Leverandøren forpligtet til at lade sine medarbejdere levere Ydelserne fra Ordregivers lokaler, jf. Kontraktens Bilag 10 (Samarbejde).
Underkriteriet "Pris" er opdelt i tre delkriterier: 1) Timepriser (70 %), 2) Fast månedligt vederlag (20 %) og 3) Fast pris for flytning (10 %). Se nærmere beskrivelse i udbudsbetingelsernes pkt. 15.2.1.
Ved vurdering af "Kvalitet”, vil der blive lagt vægt på tilbudsgivers opfyldelse af de fastsatte evalueringskrav. Se nærmere beskrivelse i udbudsbetingelsernes pkt. 15.2.2.


Winner: Netcompany A/S
Award value: 11239284.5
Number of bids: 2